Byrådsgruppen stemmer nej til lokalplan for Hals Havn

Venstres Byrådsgruppe har fredag meddelt borgmesteren i Aalborg, at man ikke kan stemme for lokalplanforslaget for Østpieren, Hals Havn. Venstres Byrådsgruppe foreslår i stedet, at der igangsættes en proces om udviklingen af Hals Havn, hvor borgere, foreninger, Samråd, turisterhvervet samt erhvervslivet inddrages i forhold til udarbejdelse af ny lokalplan. Dte oplyser rådmand Mariann Nørgaard. Venstre lægger vægt på, at der fortsat kan være erhverv på havnen og håber, at Polar Seafood kan indgå i en fremadrettet dialog, hvor også turisme og udbygning af lystbådehavn og havnerelaterede aktiviteter kan være væsentlige elementer.